ажыра  jетирилет. Биле – албатынын культуразынын, албатынын чактардан чактарга улалып келген jанжыгуларынын тӧзӧӧчизи ле коручызы. Нак, бек биледе, албатынын ӱредӱзиле, иштенкей, чыдамкай балдар чыдайт. Jӱрӱмде болуп турган кӱчтерди «бек биле ӧдӱп чыгат». Биленин учуры – угы – тӧзин улалтары, балдарды таскадары. «Арина» деп романда биленин кажы ла геройы иште. Ада – Тӧрӧл учун Улу јуунын ӧйинде бастыра бойын тылдын уур иштерине беринген, јенӱнин Улу кӱнин јууктаткан. Балдар оны ондоп, база иш јок отурбай, јаандардан тем алат. Jӱрӱмде биледе де кандый ла айалгалар болот. Романнын учында билезин кичееп аларга,  «балдардын энези ончозын ундып (мындый улу кӱнде азыйгы ачынышты эске алары – кинчек), буды jок jанып келеткен ӧбӧгӧнин, Одойды, уткып, Бийск jаар бачымдайт».